మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
టీసీఎస్ షేర్ల‌ను అమ్మేసిన టాటా స‌న్స్
కార్పొరేట్ రంగంలో ఎప్పుడు ఏమి జ‌రుగుతోందో తెలియ‌ని ప‌రిస్థితి నెలకొంది. టెలికాం, ఉక్కు రంగాల్లో ఇబ్బందులు ఎదుర్కొంటున్న కంపెనీలు భారీ అప్పుల‌తో స‌త‌మ‌త‌మ‌వుతున్నాయి. ఒక‌ప్పుడు దేశీయ దిగ్గ‌జాలుగా వెలిగిన కంపెనీల‌కు సైతం అప్పుల బాధ‌లు త‌ప్ప‌డం లేదు. టాటా కంపెనీ భారీ అప్పులు తీర్చేందుకు ఏకంగా టీసీఎస్ షేర్ల‌ను అమ్మాల‌నుకునే యోచ‌న చేయ‌డం ప‌రిస్థితి తీవ్ర‌త‌కు అద్దం ప‌డుతోంది.
TNN & Agencies | Updated:
Mar 15, 2018, 04:17PM IST
నెత్తి మీద బండలా మారిన అప్పులను తీర్చుకునేందుకు టాటా కన్సల్టెన్సీ సర్వీసెస్ (టీసీఎస్) షేర్లను టాటా సన్స్ అమ్మేసింది. గుదిబండలా మారిన అప్పులను తీర్చడం కోసం, ఆటో, స్టీల్ రంగాల్లో పెట్టుబడులు పెట్టడం కోసం రూ.8,127 కోట్ల సమీకరణే లక్ష్యంగా సోమవారం.. టీసీఎస్&zwnj;లోని 1.48 శాతం షేర్లను టాటా సన్స్ గ్రూప్ విక్రయించింది. ఎన్ఎస్ఈలో సోమవారం సాయంత్రం బ్లాక్ ట్రేడ్ ద్వారా ఆ షేర్లను అమ్మింది టాటా సన్స్. స్టాక్ ముగింపు ధర అయిన రూ.3,052.15పై 4.17 శాతం నుంచి 5.9 శాతం వరకు డిస్కౌంట్ ఇచ్చి మరీ ఆ షేర్లను టాటా సన్స్ అమ్మకానికి పెట్టింది. జపాన్ టెలికాం దిగ్గజమైన డొకొమోతో 2013లో విడిపోయిన తర్వాత.. సంస్థకు టాటా సన్స్ 127 కోట్ల డాలర్లను చెల్లించింది. ఇక, అంతేగాకుండా టాటా టెలీ సర్వీసెస్ వల్ల మూటగట్టుకున్న రూ.35 వేల కోట్ల అప్పులనూ తిరిగి చెల్లించేందుకు టాటా సన్స్ అంగీకరించింది. ఈ నేపథ్యంలోనే టాటా టెలీ సర్వీసెస్&zwnj;ను ఎయిర్&zwnj;టెల్&zwnj;లో కలిపేసే అవకాశాలున్నాయని ఇండస్ట్రీ వర్గాలు అంటున్నాయి.
ఇక, దాంతో పాటు దివాళా తీసిన భూషణ్ స్టీల్, భూషణ్ స్టీల్ అండ్ పవర్&zwnj;లను చేజిక్కించుకోవాలనుకుంటున్న టాటా స్టీల్&zwnj;కు ఆర్థిక చేయూతనిచ్చేందుకూ టాటా సన్స్ ఒప్పందం చేసుకుంది. ఆ రెండు కంపెనీలను చేజిక్కించుకునేందుకు ఆ సంస్థల పేరిట ఉన్న రూ.60 వేల కోట్ల అప్పులను కట్టేందుకూ సిద్ధమైంది టాటా స్టీల్. తద్వారా ఆ కంపెనీలను హస్తగతం చేసుకోవడంలో భాగంగా అత్యధిక బిడ్ వేసిన కంపెనీగా టాటా స్టీల్ నిలిచింది.